An Braon Broghach

Cnuasach gearrscéalta Gaeilge leis an scríbhneoir Éireannach Máirtín Ó Cadhain a d'fhoilsigh an Gúm sa bhliain 1948 is ea An Braon Broghach. Cuid de luathshaothair an Chadhnaigh atá i gceist dar le roinnt léirmheastóirí agus braitear gur in An Braon Broghach a thagann Ó Cadhain chun aibíochta mar scríbhneoir. Roghnaigh An Club Leabhar an cnuasach mar leabhar dá gcuid. Le linn na tréimhse sin a chaith an Cadhnach sa Churrach a scríobh sé an díolaim gearrscéalta seo.

Is é is brí leis an teilgean cainte an braon broghach ná an chéad bhraon poitín a thagann as an stil nuair a bhítear ag déanamh poitín.

 Scéalta an Chnuasaigh 
 Tnúthán an Dúchais
 An Gheis
 An Taoille Tuile
Críonadh na Slaite
An t-Aonú Fleasc Déag
 An Bhearna Mhíl
 An Bóthar go dtí an Ghealchathair
 An Bhliain 1912
 Ag Dul ar Aghaidh
 Lá Scíthe
 Oscailt an Dorais

 Aistriúcháin 

Aistríodh cuid de scéalta an chnuasaigh go Béarla sa leabhar The Road to Brightcity (Leagan de An Bóthar go dtí an Ghealchathair) le hEoghan Ó Tuairisc. D'fhoilsigh Poolbeg Press Bhaile Átha Cliath sa bhliain 1981 é.

 Tagairtí 

Catagóir:Leabhair le Máirtín Ó Cadhain
Catagóir:Leabhair ghearrscéalta Ghaeilge